als_Latn dik_Latn sag_Latn
Gjatë ditës së sotmë mediat kanë raportuar tre raste të shitblerjes së votës nga ana e LSI-së.
Saktësisht, rasti i parë ishte ai i Shkodrës, ku një doganier (Izmir Bushaj), militant i LSI-së, u ndalua nga policia e Shkodrës sëbashku me një përson tjetër (Xhyher Bushaj). Sipas policisë, këta shtetas u arrestuan pasi brenda automjetit ku udhëtonin, tip Hunday me targa AA797MK u konstatua një listë votuesish si dhe një sasi e konsiderueshme parash të destinuara për t’i shpërndare me qellim blerjen e votës. Luan Rama në deklaratën e tij për mediat, heshti për këtë rast.
Rasti i dytë ishte ai i Vorës, ku qytetarët kanë ndaluar një makinë e cila siç duket edhe në fotot e artikullit që mund ta klikoni këtu, ka brenda lista votuesish dhe zarfe të bëra gati për blerje votash. Luan Rama heshti edhe për këtë rast.
Rasti i tretë është rasti i Ksamilit ku një makinë dyshohet se donte të blinte vota, por që nuk ka asnjë foto-fakt. Mediat thanë se makina ishte e ILIR HYSI-t të LSI-së, por Luan Rama e mohoi duke thënë se pronari i asaj makine është i një Ilir Hysi tjetër nga Saranda, që nuk ka lidhje me këtë forcë politike.
Lidhur me këto 3 raste, ajo që shihet qartë është se nëse në rastin e tretë, LSI reagoi duke e mohuar, për dy rastet e para që ka fakte, foto dhe deklaratë nga POLICIA, nuk tha asnjë gjysmë fjale. Pra duke i pranuar të dy skandalet e lartpërmendura./Lexo.al
als_Latn als_Latn als_Latn als_Latn als_Latn